मिथुन- आज आपको लगातार स्वयं पर नियंत्रण रखना होगा. अपनी घबराहट, तनाव आदि पर नियंत्रण रखना होगा. अपना धैर्य लगातार बनाए रखें. आज आपके जीवन में अचानक कोई बड़ा परिवर्तन आ सकता है. यह परिवर्तन आपके लिए निश्चित तौर पर आश्चर्यकारी होगा. लेकिन जब इसका मौका आए, तो आप जरा भी घबराए बिना पूरी तरह शांत बने रहें. जो भी तनावपूर्ण स्थिति होगी, वह बहुत जल्द ही शांत हो जाएगी, और तब आपको अहसास होगा कि आप जितना घबरा रहे थे, वैसा कुछ भी नहीं हुआ है. आज आपके कुछ महत्वपूर्ण काम अचानक अटक सकते हैं. लेकिन जरूरी नहीं कि हर चीज नकारात्मक ही हो. आपका कोई बड़ा काम अचानक ऐसे हो सकता है, जिसकी आपने पूर्वकल्पना न की हो. आज आपको अपने परिवार के सदस्यों के स्वास्थ्य पर विशेष ध्यान देना पड़ सकता है या परिवार की कोई अन्य जिम्मेदारी आपको निभानी पड़ सकती है. आपको परिवार का पूरा सहयोग भी मिलेगा.